આ યાદીમાં ભાજપે પોતાની નો રિપીટ થિયરી રિપીટ કરી છે. વર્ષ 2012માં જેમને ટિકિટ આપવામાં આવી હતી, એમાંથી માત્ર 8 ઉમેદવારોના નામ નવી યાદીમાં રિપીટ થયા છે અને કુલ 26 જૂના ઉમેદવારોનું પત્તુ કપાઇ ગયું છે. બીજી યાદીમાં ખાસ કરીને કોંગ્રેસની બેઠકો પર નિશાન સાધવામાં આવ્યું છે. વિધાનસભાની જે બેઠકો હાલ કોંગ્રેસ પક્ષના કબજામાં છે, એવી 20 બેઠકો પરથી ભાજપે નવા ચહેરાઓને ટિકિટ આપી છે. ભાજપે નવી જાહેર કરેલ યાદીમાં 36માંથી 6 બેઠકો એવી છે, જે વિધાનસભામાં ભાજપના જ હાથમાં છે અને આમ છતાં આ બેઠકો પર પણ તેમણે જૂના ઉમેદવારો રિપીટ નથી કર્યા.